ขอสอบถามผู้รู้ ช่วยแนะนำหน่อยค่ะ ตอนนี้อายุ 32 แต่งงานแล้วค่ะ มีอาการ เลือดออกปนตกขาว แต่ออกไม่มาก บางครั้งก็เป็นสีน้ำตาล ไม่มีอาการข้างเคียงอะไร เป็นอยู่ประมาณ 1 อาทิตย์ ก่อนมีประจำเดือน พอถึงกำหนดที่ประจำเดือนมา ก็มีเลือดออกเหมือนมีประจำเดือนปกติ คือ ปกติประจำเดือนจะมาประมาณวันที่ 25 ของทุกเดือน แต่จะมีเลือดออกมาก่อนประมาณวันที่ 22 พอถึงวันที่ 25 ก็มีประจำเดือนมาปกติ จะมามากอยู่ประมาณ 2-3 วัน เวลากลางคืนแทบจะไม่มีประจำเดือนเลย แต่พอตอนกลางวันก็มีประจำเดือนตามปกติ อยากทราบว่าอาการแบบนี้อันตรายและจะเป็นอะไรหรือเปล่าค่ะ
สวัสดีค่ะ การที่ประจำเดือนออกมากในแต่ละช่วงของวันนั้น จะขึ้นกับระดับฮอร์โมนเพศและความหนาของมดลูกในช่วงนั้นๆ ไม่ได้บ่งบอกภาวะผิดปกติ หรือโรคอะไรค่ะส่วนการตกขาวแบ่งเป็น 2แบบ คือ-ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น-ตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้น**กรณีของ นั้นคิดว่า คิดว่าเป็นอาการตกขาวที่ผิดปกตินะคะ แต่ยังไม่สามารถระบุสาเหตุได้ค่ะแนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ.และหากไม่ดีขึ้น หรือยังมีอาการผิดปกติอื่นๆ แนะนำให้ไปพบแพทย์เพื่อรับการวินิจฉัยและรักษาต่อไปค่ะ